Dėl Lietuvos energija, AB neeilinio visuotinio akcininkų susirinkimo darbotvarkės ir siūlomų sprendimų projektų papildymo

[bookmark: OLE_LINK1][bookmark: OLE_LINK2]Kaip jau buvo informuota anksčiau, Lietuvos energija, AB (įmonės kodas 302648707, registruotos buveinės adresas Elektrinės g. 21, Elektrėnai) valdybos iniciatyva ir sprendimu 2012 m. rugsėjo 20 d. šaukiamas neeilinis visuotinis Lietuvos energija, AB (toliau - Bendrovė) akcininkų susirinkimas. 

Bendrovės visuotinis akcininkų susirinkimas įvyks Elektrinės g. 21, Elektrėnuose, Lietuvos Respublika. Susirinkimo pradžia – 2012 m. rugsėjo 20 d. 9.00 val. Akcininkų registracijos pradžia: 2012 m. rugsėjo 20 d. 8.30 val. Akcininkų registracijos pabaiga: 2012 m. rugsėjo 20 d. 8.55 val.

Lietuvos energija, AB neeilinio visuotinio akcininkų susirinkimo akcininkų apskaitos diena nustatyta 2012 m. rugsėjo 13 d. Dalyvauti ir balsuoti neeiliniame visuotiniame akcininkų susirinkime turi teisę tik tie asmenys, kurie yra Bendrovės akcininkai neeilinio visuotinio akcininkų susirinkimo apskaitos dienos pabaigoje.

Lietuvos energija, AB susirinkimo darbotvarkė ir siūlomi sprendimo projektai papildomi šiais klausimais:

1. Dėl Lietuvos energija, AB valdybos narių atšaukimo. 
„Siekiant tinkamai įgyvendinti Europos Sąjungos III energetikos direktyvų paketo  reikalavimus, atšaukti [vardas, pavardė] (asmens kodas ir gyvenamoji vieta neskelbiami)  ir [vardas, pavardė] (asmens kodas ir gyvenamoji vieta neskelbiami) iš Lietuvos energija, AB valdybos nario pareigų nuo šio sprendimo priėmimo dienos.“

2. Dėl Lietuvos energija, AB valdybos narių išrinkimo.
„Išrinkti [vardas, pavardė] (asmens kodas ir gyvenamoji vieta neskelbiami) ir  [vardas, pavardė] (asmens kodas ir gyvenamoji vieta neskelbiami) Lietuvos energija, AB valdybos nariais iki veikiančios valdybos kadencijos pabaigos nuo šio sprendimo priėmimo dienos.“

Visa pagal teisės aktus būtina informacija, susijusi su šaukiamu neeiliniu visuotiniu akcininkų susirinkimu, bei susirinkimo darbotvarkėje svarstomų klausimų priedai, skelbiami Bendrovės interneto svetainėje http://www.le.lt ir NASDAQ OMX Vilnius tinklapyje teisės aktų nustatyta tvarka.

Akcininkas arba jo įgaliotinis turi teisę iš anksto balsuoti raštu, užpildydamas bendrąjį balsavimo biuletenį. Jei balsavimo teisę turintis akcininkas ar jo tinkamai įgaliotas atstovas raštu pareikalauja, Bendrovė parengia ir ne vėliau kaip likus 10 dienų iki neeilinio visuotinio akcininkų susirinkimo išsiunčia bendrąjį balsavimo biuletenį registruotu laišku ar įteikia jį asmeniškai pasirašytinai. Bendrasis balsavimo biuletenis taip pat pateikiamas Bendrovės tinklalapyje http://www.le.lt, skyrelyje „Investuotojams“. Užpildytas ir pasirašytas bendrasis balsavimo biuletenis bei teisę balsuoti patvirtinantis dokumentas gali būti pateikiami Bendrovei registruotu laišku arba pristatant į Bendrovę adresu Elektrinės g. 21, Elektrėnai, ne vėliau kaip iki 2012 m. rugsėjo 19 d. darbo dienos pabaigos (16.30 val.). 

Bendrovė pasilieka teisę neįskaityti akcininko ar jo įgalioto asmens išankstinio balsavimo, jei jo pateiktas bendrasis balsavimo biuletenis neatitinka Lietuvos Respublikos akcinių bendrovių įstatymo 30 str. 3 ir 4 dalyse nustatytų reikalavimų, gautas pavėluotai, arba užpildytas taip, kad atskiru klausimu neįmanoma nustatyti tikrosios akcininko valios. 

Asmenys neeiliniame visuotiniame akcininkų susirinkime turi teisę balsuoti pagal įgaliojimą. Įgaliojimu laikomas rašytinis dokumentas, asmens (įgaliotojo) duodamas kitam asmeniui (įgaliotiniui) atstovauti įgaliotojui nustatant ir palaikant santykius su trečiaisiais asmenimis. Įgaliojimas fizinio asmens vardu atlikti veiksmus, susijusius su juridiniais asmenimis, išskyrus įstatymų numatytus atvejus, kai leidžiama duoti kitokios formos įgaliojimą, turi būti patvirtintas notaro. Įgalioti asmenys privalo turėti asmens tapatybę patvirtinantį dokumentą ir įstatymų nustatyta tvarka patvirtintą įgaliojimą, kurį turi pateiki ne vėliau kaip iki neeilinio visuotinio akcininkų susirinkimo akcininkų registracijos pabaigos. Šaukiamame visuotiniame akcininkų susirinkime įgaliotinis turi tokias pačias teises, kokias turėtų jo atstovaujamas akcininkas.

Akcininkai, turintys teisę dalyvauti neeiliniame visuotiniame akcininkų susirinkime, turi teisę elektroninių ryšių priemonėmis įgalioti fizinį ar juridinį asmenį dalyvauti ir balsuoti jų vardu neeiliniame visuotiniame akcininkų susirinkime. Šis įgaliojimas notaro netvirtinamas. Bendrovė pripažįsta elektroninių ryšių priemonėmis išduotą įgaliojimą tik tuo atveju, kai akcininkas jį pasirašo elektroniniu parašu, sukurtu saugia parašo formavimo programine įranga ir patvirtintu Lietuvos Respublikoje galiojančiu kvalifikuotu sertifikatu, t. y. jeigu užtikrinamas perduodamos informacijos saugumas ir galima nustatyti akcininko tapatybę. Apie tokį elektroninių ryšių priemonėmis duotą įgaliojimą akcininkas privalo Bendrovei pranešti raštu, atsiųsdamas jį elektroniniu paštu info@le.lt ne vėliau kaip iki 2012 m. rugsėjo 19 darbo dienos pabaigos (16.30 val.). 

Neeiliniame visuotiniame akcininkų susirinkime nebus dalyvaujama ir balsuojama elektroninių ryšių priemonėmis.


